**3. poziv nevladnim organizacijam iz regije JV Slovenija**

**za vključitev v Skupščino NVO**

Novo mesto, 23. 8. 2018

Regijski NVO center – stičišče nevladnih organizacij regije JV Slovenija je v letu 2017 objavilo dva poziva nevladnim organizacijam v regiji za vključitev v Skupščino nevladnih organizacij (v nadaljevanju: Skupščina NVO). Ker s prispelimi prijavami še nismo zapolnili vseh razpoložljivih mest, objavljamo dodaten poziv.

Skupščina NVO je zamišljena kot neformalna skupina izbranih nevladnih organizacij iz celotne regije JV Slovenija. Imela bo strokovno in posvetovalno vlogo. Stičišču bo v oporo pri:

* vodenju postopkov za izboljšanje položaja in delovanja nevladnih organizacij v vseh šestih upravnih enotah regije,
* opredelitvi konkretnih lokalnih izzivov, pri reševanju katerih lahko sodelujejo nevladne organizacije,
* povezovanju različnih organizacij v njihovih lokalnih skupnostih.

Skupščina bo sestavljena iz največ 15 predstavnikov nevladnih organizacij, ki delujejo na območju upravnih enot Novo mesto, Ribnica, Kočevje, Črnomelj, Metlika in Trebnje. Iz večjih upravnih enot Novo mesto, Metlika in Trebnje bodo izbrani največ trije predstavniki, iz ostalih upravnih enot pa največ dva predstavnika. Ker je 5 mest že zapolnjenih, bomo izbrali še 10 predstavnikov, in sicer iz UE Novo mesto (2), UE Ribnica (2), UE Črnomelj (1), UE Metlika (2) in iz UE Trebnje (3).

Članstvo v Skupščini NVO je prostovoljno in častno. Članice in člani bodo skupaj določali cilje in prioritete svojega delovanja. Sestanki bodo potekali najmanj štirikrat letno oziroma po potrebi na dopisnih sejah.

**Merila za izbor:**

* nevladna organizacija deluje v eni izmed občin, kjer so sedeži upravnih enot (Novo mesto, Ribnica, Črnomelj, Metlika, Trebnje),
* iz UE Novo mesto bosta izbrana največ 2 predstavnika, iz UE Črnomelj 1 predstavnik, iz UE Metlika 2 predstavnika, iz UE Ribnica 2 predstavnika in iz UE Trebnje 3 predstavniki,
* nevladna organizacija je dobro vpeta v svoje okolje in ima mrežo povezav z drugimi akterji v lokalni skupnosti,
* prednost bodo imele nevladne organizacije, ki delujejo v širšo družbeno korist, rešujejo konkretne lokalne izzive in izkazujejo širše razumevanje nevladnega sektorja,
* izmed ostalih nevladnih organizacij bodo imele prednost tiste, ki že imajo izkušnje oziroma lahko izkažejo napore za izboljšanje položaja delovanja nevladnih organizacij v njihovi občini.

Vse zainteresirane vabimo k prijavi, pri čemer uporabite priloženi obrazec. Poziv bo odprt do ponedeljka, 24. 9. 2018. Nevladno organizacijo lahko v postopku zastopa njen zakoniti zastopnik ali druga pooblaščena oseba. **Prijava mora vsebovati podpis zastopnika NVO in podpis kandidata. V primeru pošiljanja prijave po e-pošti, mora ta tako vsebovati skenirano podpisano prijavo.**

Ne glede na način pošiljanja mora prijava prispeti na enega izmed spodnjih naslovov najkasneje **do ponedeljka, 24. septembra 2018, do 16. ure:**

* po pošti: Društvo za razvijanje prostovoljnega dela Novo mesto, Rozmanova ulica 30, 8000 Novo mesto;
* po elektronski pošti: [drpdnm@gmail.com](mailto:drpdnm@gmail.com)
* oddaja osebno na naslovu: Društvo za razvijanje prostovoljnega dela Novo mesto, Novi trg 9, 8000 Novo mesto (vsak delavnik med 8. in 16. uro).

Za dodatne informacije smo vam na voljo na telefonskih številkah 07/ 39 39 311 in 041 925 405 (vsak delavnik med 8. in 16. uro) ali po e-pošti [drpdnm@gmail.com](mailto:drpdnm@gmail.com).

Branka Bukovec,

predsednica